
INTRODUCERE LA COLOCVIUL TEOLOGIC 


Deschiderea lucrărilor 


Îmi revine plăcuta datorie de a deschide acest colocviu 
teologic aici în sediul Institutului Teologic Romano-Catolic, aici în 
oraşul Cetatea culturii-laşi, salutându-vă pe toţi şi spunându-vă 
tuturor: Bun venit în casa noastră și în mijlocul nostru! 

Înscriem iniţiativa profesorilor Institutului nostru teologic cât 
şi aportul şi contribuţia profesorilor Facultăţii de Teologie 
Ortodoxă din Iaşi, între manifestările culturale aşezate sub lumina 
şi inspiraţia Duhului Sfânt în programul de pregătire la Marele 
Jubileu al anului 2000. Este un dar al Duhului Sfânt de a cunoaşte 
principiile creştine care reglementează raporturile între Dumnezeu 
şi oameni, între oameni şi societate, cât şi între oameni Şi oameni, 
principii care au menirea de a construi o societate umană vrednică 
de om, care poartă în sine chipul lui Dumnezeu. 

Îmi permit să adresez un salut particular şi o mulţumire speci- 
ală Rectorului Magnific al Universităţii din Lateran, Episcopul 
Angelo Scola, pentru a fi acceptat să fie prezent la acest colocviu 
teologic, pentru a ne prezenta câteva gânduri în acest câmp aşa de 
important al vieţii sociale. Sunt fericit să evidenţiez că participă la 
acest colocviu teologic, fraţii ortodocşi, profesori la Facultatea de 
Teologie Ortodoxă, - Părinţii profesori Semen şi Petraru, precum 
şi invitaţi din Bucureşti, din alte localităţi şi Seminarii din ţară. 

Urez tuturor participanţilor, profesori, seminariști şi oaspeţi, 
lumina bogată de la Duhul Sfânt şi succes în cunoaşterea misiunii 
creştinilor în societatea civilă românească. 


Cu bucurie şi binecuvântare, 
Iaşi, 9 octombrie 1998 Petru GHERGHEL 
Episcop de Iaşi 

MESAJUL MITROPOLITULUI MOLDOVEI ŞI 
BUCOVINEI 


ROMANIA 
MITROPOLIA MOLDOVEI ŞI BUCOVINEI 


CABINET MITROPOLIT 

Bd. Ştefan cel Mare şi Sfânt - 

RO-6600 IAŞI e DALAI o oceaere aia fait a a ia ic real 
Tel. 032 214771 Nr. 8847, 23 octombrie, 1998 


Fax. 032 212 656 


Pr. Prof. Alois Bulai 

Rector 

Institutul Teologic Romano-Catolic 
Str. Văscăuţeanu, nr. 6 

6600, laşi 

Tel. 140309 

Fax. 211371 


Stimate Părinte Profesor 


Vă adresăm calde mulţumiri pentru invitaţia de a participa la 
simpozionul Doctrina socială a Bisericii și societatea românească 
de azi, desfăşurat la Institutul Teologic Romano-Catolic din Iaşi, în 
perioada 9 - 10 octombrie 1998. Dorim să ne exprimăm regretul de 
a nu fi fost în măsură să onorăm această invitaţie datorită agendei 

deosebit de încărcate pe care am avut-o în această perioadă, în 
pregătirea Sărbătorii Hramului Sfintei Cuvioase Parascheva. 


Avem încredințarea că simpozionul s-a constituit într-un bun 
prilej de întâlnire a reprezentanţilor celor două instituţii 
organizatoare şi că lucrările au condus la unele concluzii relevante 
m ceea ce priveşte rolul social şi educativ pe care Biserica îl poate 
ŞI trebuie să-l joace în societatea contemporană. 


Cu alese doriri de bine şi arhierească binecuvântare, 


DANIEL 
Arhiepiscop al Iaşilor 
Mitropolit al Moldovei şi Bucovinei 

FAMILIA ŞI SOCIETATEA! 


1. Deprecierea civilizaţiei 


Expresia aceasta, care face referinţă la o lucrare celebră a lui 
Freud, pare în mod substanţial adecvată atunci când se doreşte 
abordarea unei teme cum este aceea a familiei în legătură cu 
societatăţile democratice contemporane. 


De fapt de ce suntem chemaţi să vorbim despre societăţi şi 
despre doctrina socială, despre familie şi despre politicile familiale? * 
De ce oare Biserica, a cărei datorie specifică şi primordială este 
aceea de a vesti evenimentul Cristos ca trăire reală a mântuirii, se 
propune tot mai des ca un subiect care se întreabă în legătură cu 
politicile (familiale şi sociale), intrând astfel direct într-o sferă, 
aceea a societăţii civile şi politice, în care de drept ea obişnuieşte 
să intervină - cel puţin începând din secolul trecut - numai prin 
responsabilitatea autonomă a credincioşilor laici, chiar dacă sunt 
organizaţi în corpuri sociale? Cred că alegerea aceasta reprezintă 
încercarea de a se face interpreta deprecierii evidente care există în 
legătură cu familia şi societatea, o expresie răsunătoare a unei stări 
proaste, mai generale, astăzi destul de răspândită. 


Înainte de toate este bine să observăm că la baza acestei 
deprecieri se află o uitare a eu-lui paradoxală în timpurile cum sunt 
cele ale noastre de exaltare aproape obsesivă a libertăţii: Suntem 
necunoscuţi nouă înşine, noi oameni ai cunoaşterii, noi înșine nouă 
înșine: acesta este un fapt care are motivele sale bune. Nu ne-am 
căutat niciodată pe noi înşine - cum s-ar putea vreodată să se 
întâmple, într-o bună zi, să ne găsim pe noi? S-a spus şi bine s-a 
spus: "Acolo unde este comoara voastră acolo este și inima 
voastră”; comoara noastră este acolo unde sunt stupii cunoaşterii 


! Comunicarea a fost prezentată în limba italiană şi tradusă de W. Dancă. 


